Orkla ASA

Orkla ASA () er eit av dei største børsnoterte selskapa i Noreg, med verksemd innan kjerneområda merkevarer, spesialmaterialar og finansielle investeringar. Orkla omsette i 2013 for 33 milliardar kroner og hadde 17 000 tilsette. Selskapet har sitt formelle hovudsete i Sarpsborg. Kontor- og administrasjonsadressa er i Oslo.

I dag omfattar Orkla blant anna REC (39,73% eigd av Orkla), Stabburet, Nidar, Lilleborg, Elkem, Sapa og Borregaard. 
Sommaren 2006 selde selskapet mediedivisjonen sin, Orkla Media, til det britiske selskapet Mecom.
Orkla sitt kanskje mest kjende produkt er pizzaen Grandiosa.

 Historie 

Orkla har røtene sine tilbake til gruvedrifta på Løkken Verk i 1654. Det moderne Orkla blei grunnlagt i 1904 av Christian Thams, under namnet Orkla Grube-Aktiebolag. Christian Thams, med Farsund-reiaren Christian Salvesen som finansiell partner, tok opp igjen gruvedrifta på Løkken Verk etter at ho hadde vore nede nokre år. Gruvedrifta på Løkken tok slutt i 1987. Orkla ASA reknar 1654 som stiftingsåret sitt, og feira 350-årsjubileum i 2004.

 Nokre av Orkla sine konsernsjefar 
 Konsul Christian Thams (adm. dir.) (1904–1910)
 Jens P. Heyerdahl d.y. (1979–2001)
 Finn M. Jebsen (2001–2005)
 Dag Jakob Opedal (2005–)

 Nokre av Orkla sine styreleiarar 
 Hoffjegermeister Thomas Nicolai Fearnley (–1912)
 Visa Häradshövfding Marcus Wallenberg sr. (1912–1943)
 Jacob Wallenberg (1958–1970)
 Finn Hvistendahl (2000-2001)
 Tom Ruud (2001-2002)
 Johan Fredrik Odfjell (2002–2005)
 Stein Erik Hagen (2005–)

 Marknadsverdi 
Orkla sin marknadsverdi på Oslo Børs var 6. august 2008 oppe i 119 milliardar kroner. Orkla-aksjen blir handla under tickeren ORK.

Kjelder

 Bakgrunnsstoff 
 Orkla si heimeside
 Historieoversikt på orkla.no 

Kategori:Norske industriselskap
Kategori:Skipingar i 1654